
شریک کی معلوماتی شیٹ
منصوبے کا عنوان: ریکوری-RS تنفسی معاونت: COVID-19؛ CPAP، ہائی فلو، اور بنیادی نگہداشت میں تنفسی حکمت عملیاں
آپ کو پڑھنے اور غور کرنے کے لیے یہ کتابچہ فراہم کیا گیا ہے کیونکہ آپ کو COVID-19 کا شکار ہونے یا COVID-19 کا خدشہ ہونے کے باعث اسپتال میں داخل کیا گیا تھا اور آپ کو اپنی آکسیجن کی سطحیں مناسب حد تک بلند رکھنے کے لیے مدد درکار تھی۔

 یہ معلوماتی شیٹ اس تحقیق سمیت اس بات کی وضاحت کرتی ہے کہ آپ کے لیے اس سے کیا مراد ہے۔ آپ کی شرکت نہ صرف اس عالمی وباء میں مددگار ثابت ہوگی بلکہ مستقبل میں پھیلنے والی عالمی وباؤں کے لیے بھی مددگار ثابت ہوگی۔ ہماری ٹیموں میں سے ایک آپ کے ساتھ معلوماتی شیٹ کا جائزہ لے گی اور آپ کے تمام سوالات کا جواب دے گی۔ اگر آپ چاہتے ہیں تو دیگر افراد سے اس تحقیق کے بارے میں بات کریں اور براہ کرم کسی بھی قسم کے سوالات ہونے کی صورت میں بلاجھجھک پوچھیں۔
 تحقیق کے بارے میں معلومات
یہ تحقیق (برطانیہ، اسکاٹ لینڈ، ویلز، اور شمالی آئرلینڈ میں واقع) NHS کے اسپتالوں یا وارڈز اور انتہائی نگہداشت کی جگہوں پر مشتمل کسی مخصوص مقصد کے تحت بنائے گئے اسپتالوں میں کی جا رہی ہے۔ اس کا مقصد ایسے 4002 افراد کو بھرتی کرنا ہے جوکہ COVID-19 کا شکار ہیں یا جنہیں COVID-19 کا خدشہ لاحق ہے۔

 یہ تحقیق تین ایسے معالجوں کا موازنہ کرتی ہے جو سانس لینے میں مددگار ثابت ہوتے ہیں۔ ذیل میں ان معالجوں کی وضاحت کی گئی ہے:

A) ہوا کی نالی میں مسلسل مثبت دباؤ (CPAP): علاج کا یہ طریقہ چہرے پر مضبوطی سے لگائے گئے ماسک کے ذریعے مستقل ہلکا تا شدید ہوا کا دباؤ ڈالتا ہے۔ یہ ایسے افراد میں سانس لینے کے راستوں کو مستقلاً کھلا رکھتا ہے جو عموماً خود سے سانس تو لے سکتے ہیں، لیکن انہیں اپنے سانس کے راستے کو صاف رکھنے کے لیے مدد درکار ہوتی ہے

B) ہائی فلو نیزل آکسیجن (HFNO): یہ نلکیوں کے ذریعے ناک تک مرطوب (نم) اور نیم گرم آکسیجن پہنچانے کا ایک طریقہ ہے۔  یہ آکسیجن ایسے مریضوں کی مدد کے لیے فوری طور پر پہنچائی جاتی ہے جن کی آکسیجن کی سطحیں کم ہوں اور جنہیں خود سے سانس لینے میں دشواری کا سامنا ہوتا ہو

C) بنیادی نگہداشت: بنیادی نگہداشت میں چہرے کے ایک عمومی ماسک یا ناک میں نلکیوں کے ذریعے آکسیجن پہنچائے جانے کا عمل شامل ہوتا ہے۔
ہم یہ جاننا چاہتے ہیں کہ ان میں سے کون سا طریقہ آکسیجن کی سطحوں کو مناسب حد تک بلند رکھنے اور مریض کو سانس لینے میں مزید مدد کے تقاضے سے بچانے کے لیے بہترین ہے۔  یہ تینوں معالجے NHS میں یکساں استعمال کیے جاتے ہیں۔

میں پہلے سے اس تحقیق کا حصہ کیوں ہوں؟
آپ کے علاج سے قبل آپ کے ساتھ اس تحقیق کے بارے میں بات کرنا ممکن نہیں تھا کیونکہ آپ کی حالت انتہائی خراب تھی۔ آپ کو سانس لینے میں مدد کے لیے فوری نگہداشت درکار تھی اور ہم علاج کو ملتوی کرنا نہیں چاہتے تھے۔ آپ کے عزیزواقارب کے ساتھ تحقیق کے بارے میں بات کرنا ممکن نہیں تھا کیونکہ یہ بھی آپ کے علاج میں التوا کا باعث بن سکتا تھا۔ آپ کو کسی خاص عمل سے گزرے بغیر منتخب کیا گیا تھا تاکہ یا تو آپ اپنا آکسیجن کی باقاعدہ تھراپی، ہائی فلو نیزل آکسیجن (HFNO) پر مشتمل احتیاطی نگہداشت یا ہوا کی نالی میں مستقل مثبت ہوا کے دباؤ (CPAP) کا علاج کروا لیں۔
 جب پہلے ہی میرا علاج کیا جا چکا ہے تو آپ کو میری رضامندی کیوں درکار ہے؟
ہمیں آپ کی نسلیت اور قومیت کے بارے میں ڈیٹا سمیت، آپ کی کچھ ایسی ذاتی معلومات اکٹھی، ریکارڈ اور محفوظ کرنے کے لیے آپ کی رضامندی درکار ہے، جوکہ اس تجزیے میں ہماری مدد کریں گی کہ مریض اس تحقیق پر کیا ردعمل ظاہر کرتے ہیں اور ہر معالجہ ان کے لیے کس حد تک کارگر ثابت ہوا۔
 اب آگے کیا ہوگا؟
تحقیقاتی ٹیم کا ایک رکن تحقیق کے بارے میں مزید بات چیت کے لیے آپ سے رابطہ کرے گا۔

 تحقیقاتی ٹیم کا ایک رکن یہ پوچھے گا کہ آیا آپ کو یہ معلوماتی کتابچہ پڑھنے کا موقع ملا تھا اور یہ بھی پوچھے گا کہ آیا آپ کے کوئی سوالات ہیں۔ وہ آپ کے ساتھ اس تحقیق اور معلوماتی کتابچے کے بارے میں بات چیت کریں گے اور آپ کے تمام سوالات کا جواب دینے کی پوری کوشش کریں گے۔ یہ فیصلہ لینے میں کسی قسم کی جلد بازی کی ضرورت نہیں کہ آیا آپ تحقیق کا حصہ بننا جاری رکھنا چاہتے ہیں، اپنے عزیزواقارب سے اس تحقیق کے بارے میں بلاجھجھک بات کریں۔

 جب آپ تیار ہوں، اور جب آپ یہ فیصلہ کر لیں کہ آپ اس تحقیق کا حصہ بننا جاری رکھنا چاہتے ہیں، تو تحقیق کنندہ آپ کی رضامندی کو ریکارڈ کر لے گا۔ اس رضامندی فارم کی ایک نقل آپ کو دی جائے گی، ایک نقل تحقیق کنندہ رکھے گا اور ایک تیسری نقل آپ کے طبی نوٹس میں رکھ دی جائے گی۔
 کیا میرا حصہ لینا ضروری ہے؟
ضروری نہیں کہ آپ حصہ لینے کے لیے رضامندی ظاہر کریں۔ اگر آپ تحقیق کا مزید حصہ نہ بننے کا انتخاب کرتے ہیں، تو یہ کسی بھی طرح آپ کو موصول ہونے والے علاج اور نگہداشت پر اثرانداز نہیں ہوگا۔
 آپ کسی بھی وقت اور بغیر کوئی وجہ ظاہر کیے یا اپنے حقوق پر اثرانداز ہوئے بغیر اس تحقیق سے خارج ہو سکتے ہیں۔ اگر آپ حصہ بننے کا عمل روک دیتے ہیں، تو ہم آپ کے بارے میں مزید معلومات اکٹھی نہیں کریں گے۔ ہم تحقیق سے آپ کے خروج سے قبل اکٹھی کی جانے والی معلومات محفوظ رکھیں گے۔
 ہمیں تحقیق کو قابل بھروسہ بنانے کے لیے مخصوص طریقوں سے آپ کے ریکارڈز کی تنظیم درکار ہوتی ہے۔ اس کا مطلب یہ ہے کہ ہم آپ کو آپ کے حوالے سے اپنے پاس موجود ہونے والی معلومات دیکھنے یا ان میں ترمیم کرنے کی اجازت نہیں دے سکیں گے۔ 

ہم آپ کے بارے میں لی جانے والی معلومات کا استعمال کس طرح سے کریں گے؟  کیا اس تحقیق میں میری شرکت کو خفیہ رکھا جائے گا؟  
اس تحقیق کی انجام دہی کے لیے یونیورسٹی آف واروک(University of Warwick) آپ کے طبی ریکارڈز میں موجود معلومات کا استعمال کرے گی تاکہ یہ جاننے کی کوشش کر سکے کہ کون سا معالجہ بہترین ثابت ہوتا ہے۔

 اسپتال کا عملہ اور یونیورسٹی آف واروک کا عملہ یونیورسٹی آف واروک کی ہدایات کے مطابق اس تحقیقاتی مطالعے کے لیے آپ کے طبی ریکارڈز، GP ریکارڈز، NHS کے ڈیٹا کے دیگر ذرائع، اور انتہائی نگہداشت قومی آڈٹ اینڈ ریسرچ سینٹر(Intensive Care National Audit and Research Centre) سے معلومات اکٹھی کرے گا۔ ہم صرف انہی معلومات کا استعمال کریں گے جو ہمیں اس تحقیقاتی مطالعے کے لیے درکار ہوں گی۔

ہم آپ کا نام، تاریخ پیدائش، NHS نمبر اور رابطے کی تفصیلات (پوسٹ کوڈ) کا استعمال کریں گے، تاکہ تحقیقاتی مطالعے کے حوالے سے آپ سے رابطہ کیا جا سکے، اس بات کو یقینی بنایا جا سکے کہ آپ کی نگہداشت کے لیے تحقیق سے متعلقہ معلومات کو محفوظ کیا گیا ہو، اور تحقیق کے معیار کا جائزہ لیا جا سکے۔ NHS اسپتال کا عملہ محفوظ طریق کاروں کا استعمال کرتے ہوئے یونیورسٹی آف واروک کو یہ تفصیلات فراہم کر دے گا۔ تحقیقاتی ڈیٹا کو محفوظ انداز میں برقرار رکھا جائے گا اور یہ صرف تصدیق شدہ عملے کے لیے قابل رسائی ہوگا۔

 یونیورسٹی آف واروک اور اس تحقیق میں حصہ لینے والے اسپتال تحقیق کے اختتام کے بعد کم از کم 10 سالوں تک آپ کی معلومات محفوظ رکھیں گے تاکہ ہم نتائج کی پڑتال کر سکیں۔

اپنی معلومات تک رسائی، ان میں تبدیلی یا انہیں منتقل کرنے کے حوالے سے آپ کے حقوق محدود ہیں، کیونکہ تحقیق کو قابل اعتماد اور درست بنانے کے لیے ہمیں آپ کی معلومات کو مخصوص طریقوں سے منظم کرنا ہوگا۔ اگر آپ اس تحقیق سے خارج ہونے کا فیصلہ کرتے ہیں، تو ہم پہلے سے اکٹھی کی جانے والی معلومات کو محفوظ رکھیں گے۔ آپ کے حقوق کے تحفظ کے لیے، ہم ذاتی طور پر کم سے کم حد تک قابل شناخت معلومات کا استعمال کریں گے۔

 تحقیقاتی مطالعے کی درستگی کی جانچ پڑتال کے لیے یونیورسٹی آف واروک اور قانونی تنظیموں سے تعلق رکھنے والے افراد آپ کے طبی اور تحقیقاتی ریکارڈز کو دیکھ سکتے ہیں۔
 ان معلومات کا تجزیہ کرنے والے افراد آپ کی شناخت کے قابل نہیں ہوں گے۔

اگر آپ اس تحقیق میں حصہ لینے پر رضامندی ظاہر کرتے ہیں، تو مستقبل کے منصوبوں کے لیے ہماری جانب سے اکٹھی کی جانے والی معلومات کا اشتراک دیگر تحقیقاتی ٹیموں کے ساتھ کیا جا سکتا ہے۔ ریاستی سیکرٹری برائے صحت
 اور سماجی نگہداشت کے مشورے کے مطابق، تنظیموں کے ساتھ COVID-19 کے مقاصد کے تحت آپ کی مریض کی رازدارانہ معلومات کا اشتراک کیا گیا ہے۔ (ریاستی سیکرٹری برائے صحت اور سماجی نگہداشت (انگلینڈ) کا مشورہ شمالی آئرلینڈ کے مریضوں کے ڈیٹا پر قابلِ اطلاق نہیں)۔





مزید معلومات کے لیے، براہ کرم یونیورسٹی آف واروک کے تحقیق کی رازداری کے نوٹس سے رجوع کریں جوکہ یہاں دستیاب ہے: https://warwick.ac.uk/services/idc/dataprotection/privacynotices/researchprivacynotice (آپ تحقیقاتی ٹیم سے اس دستاویز کی ایک نقل کی درخواست کرسکتے ہیں) یاGDPR@warwick.ac.uk پر معلومات اور ڈیٹا کی تعمیلاتی ٹیم سے رابطہ کر سکتے ہیں۔

آپ اس حوالے سے مزید یہاں جان سکتے ہیں کہ ہم آپ کی معلومات کا استعمال کس طرح سے کرتے ہیں:
https://www.hra.nhs.uk/planning-and-improving-research/policies-standards-legislation/data-protection-and-information-governance/gdpr-guidance/templates/template-wording-for-generic-information-document/  (آپ تحقیقاتی ٹیم سے اس دستاویز کی ایک نقل کی درخواست کرسکتے ہیں)۔
حصہ لینے میں کیا شامل ہوگا؟
 آپ پہلے سے ہی تحقیق کے مطابق طے شدہ، سانس لینے میں مدد کا علاج کروا چکے ہیں۔ اگر آپ جاری رکھنا اور تحقیق میں حصہ لینا چاہتے ہیں تو ہم آپ کے جاری علاج اور شفایابی کے بارے میں ڈیٹا اکٹھا کریں گے۔ ہم آپ کی جانب سے کروائے جانے والے معالجوں کو ریکارڈ کریں گے اور 30 دنوں تک یا آپ کے اسپتال سے فارغ ہو جانے، دونوں میں سے جو بھی مدت بعد میں ہوگی، اس تک آپ کا مشاہدہ کرتے رہیں گے۔ اس سے ہمیں یہ جاننے میں مدد ملے گی کہ COVID-19 کے شکار افراد کے لیے کون سا علاج بہترین ثابت ہوگا اور انہیں سانس لینے میں مزید مدد کے ضرورت سے بچائے گا۔
 آپ پر کسی قسم کا اثر نہیں پڑے گا، اگر آپ اب بھی اسپتال میں ہیں تو آپ معمول کے مطابق نگہداشت اور علاج حاصل کرنا جاری رکھیں گے۔
 حصہ لینے کے ممکنہ فوائد اور خطرات کیا ہیں؟
 ممکن ہے کہ اس وقت، آپ کو تحقیقی علاج معالجہ وصول کرنے کا آغاز ہو چکا ہو، اور ممکن ہے کہ اس کا اختتام بھی ہو چکا ہو۔ ہائی فلو نیزل آکسیجن اور CPAP دونوں کا متوقع فائدہ یہ ہے کہ وہ آپ کے پھیپھڑوں تک آکسیجن کی فراہمی کو بہتر بناتے ہیں۔ یہ بہتر اور کم بے دم محسوس کرنے میں آپ کی مدد کر سکتا ہے۔ ممکن ہے کہ یہ آپ کو ایک عمومی اینستھیٹک اور وینٹیلیٹر کے تحت رکھنے کی ضرورت سے بچنے میں بھی مددگار ثابت ہو۔
کچھ افراد ہائی فلو نیزل آکسیجن اور CPAP دونوں کا ہی احساس پسند نہیں کرتے۔ مثلاً، یہ لوگوں کے لیے کلاسٹروفوبک احساس کا باعث بن سکتے ہیں۔ CPAP بھی آپ کے لیے بیماری کے احساس، قے آنے، اور آپ کی ناک اور منہ کے گرد دباؤ سے چھالے پیدا ہونے کا باعث بن سکتا ہے۔ اگر آپ کو ابھی تک ان کا تجربہ نہیں ہوا، تو ممکن ہے کہ اب آپ کو ان کا سامنا نہ کرنا پڑے۔ اگر آپ کو ان کا تجربہ ہوتا ہے، تو اس علاج کو روکا جا سکتا ہے۔
اگر آپ کو ایک عمومی ماسک کے ذریعے یا آہستہ سے اپنی ناک میں آکسیجن داخل کیے جانے کے لیے مختص کیا گیا تھا، تو منہ/ ناک کے خشک ہو جانے یا کلاسٹروفوبیا کے احساسات کے علاوہ کسی قسم کے مسائل کا امکان نہیں۔
اگر آپ کا علاج مکمل ہو چکا ہے، تو اس تحقیق میں آپ کی شمولیت کو جاری رکھنے کے حوالے سے کسی قسم کے اہم ذاتی و براہ راست فوائد یا خطرات درپیش نہیں ہیں۔ تاہم، ہماری جانب سے آپ کے بارے میں اکٹھی کی جانے والی معلومات یہ فیصلہ لینے میں مدد دیں گی کہ مستقبل میں دیگر مریضوں کا علاج کرنے کا بہترین طریقہ کون سا ہے
کچھ غلط ہو جانے کی صورت میں کیا ہوگا؟
 تحقیق میں آپ کے حصہ لینے کی صورت میں کچھ غلط ہو جانے کا امکان نہایت کم ہے کیونکہ فی الوقت NHS میں تحقیق کے تحت دیے جانے والے تمام معالجے سانس لینے میں دشواری کا شکار ہونے والی مریضوں کے علاج کے لیے زیراستعمال ہیں۔ یہ تحقیق اس حوالے سے موازنہ کر رہی ہے کہ کون سا امر بہترین ہے۔ آپ کا علاج کرنے والے تمام اسپتال ہر علاج کی فراہمی کے لیے اپنے عمومی کلینیکل طریقہ کار پر عمل کریں گے۔
 تاہم، اگر آپ کو محسوس ہو کہ علاج کے دوران کسی کی غفلت کے باعث آپ کو کوئی نقصان پہنچا ہے، تو آپ اس بات کو NHS کی متعلقہ تنظیم کے خلاف قانونی کارروائی کی بنیاد بنا سکتے ہیں، لیکن آپ کو اپنے قانونی اخراجات ادا کرنے پڑ سکتے ہیں۔   
اس تحقیق کے نتائج کے ساتھ کیا ہوگا؟
 اس تحقیق کی تکمیل میں تقریباً 2 سال لگیں گے۔ نگہداشت صحت کے دیگر پیشہ ورانہ افراد کے ساتھ عبوری نتائج کا دستیاب ہوتے ہی اشتراک کیا جائے گا اور ہم اس تحقیق کے نتائج طبی جرائد میں شائع کریں گے۔ جب بھی اس تحقیق میں موجود کسی بھی قسم کی معلومات شائع کی جائیں گی تو اس میں ذاتی معلومات شامل نہیں کی جائیں گی، اور آپ کی شناخت کرنا ممکن نہیں ہوگا۔   
ہم اس بات کو یقینی بنائیں گے کہ تحقیق کے نتائج کا اشتراک ایک وسیع پیمانے پر کیا جائے۔ اگر آپ شائع کردہ نتائج کی ایک نقل چاہتے ہیں، تو براہ کرم تحقیقاتی ٹیم سے رابطہ کریں (رابطے کی تفصیلات درج ذیل ہیں)۔
 اس تحقیق کی تنظیم اور فنڈنگ کس کی جانب سے کی جا رہی ہے؟
 یہ تحقیق ڈاکٹروں اور سائنسدانوں کے ایک ایسے گروہ کی جانب سے منظم کردہ ہے جس کی سربراہی یونیورسٹی آف واروک سے پروفیسر گیوین پرکنز(Gavin Perkins) اور کوئینز یونیورسٹی بیل فاسٹ(Queen’s University Belfast) سے پروفیسر ڈینی مک آلی(Danny McAuley) کر رہے ہیں۔
اس تحقیق کے اخراجات NHS اور قومی ادارہ برائے تحقیق صحت کی جانب سے اٹھائے جا رہے ہیں۔  
مریض اور عوام کس طرح سے اس تحقیق میں شامل رہے ہیں؟
 مریض اور عوامی نمائندگان نے اس امر کو یقینی بنانے میں ہماری مدد کی ہے کہ مریض کے خیالات اس بات پر مرکوز رہیں کہ یہ تحقیق کس طرح سے تیار کی جاتی ہے اور انجام دی جاتی ہے۔ مریض اور عوامی نمائندگان تحقیقاتی ٹیم کے ایک حصے کے طور پر ہمارے ساتھ مل کر کام کرنا جاری رکھیں گے تاکہ ہمیں اس بات سے باخبر کرنے میں مدد دے سکیں کہ یہ تجربہ کس طرح سے انجام دیا جاتا ہے اور اس کے ساتھ ساتھ یہ بھی کہ اس کا تجزیہ اور دیگر افراد کے ساتھ اس کا اشتراک کس طرح سے کیا جائے گا۔







اس تحقیق کا جائزہ کس نے لیا ہے؟
 NHS میں ہونے والی تمام تحقیقات کا جائزہ تحقیقاتی اخلاقی کمیٹی نامی، لوگوں کے ایک انفرادی گروہ کی جانب سے لیا جاتا ہے، تاکہ آپ کے تحفظ، حقوق، بہبود اور وقار کی حفاظت کی جا سکے۔ لندن(London) - برائٹن اینڈ سسیکس(Brighton & Sussex) کی تحقیقاتی اخلاقی کمیٹی کی جانب سے اس تحقیق کا جائزہ لیا گیا اور اس کے بارے میں ایک سازگار رائے کا اظہار کیا گیا۔ ہیلتھ ریسرچ اتھارٹی (HRA) اور نیشنل انسٹیٹیوٹ فار ہیلتھ کیئر ریسرچ (NIHR) کی جانب سے بھی اس تحقیق کا جائزہ لیا گیا۔

 نئی متعلقہ معلومات کے دستیاب ہونے پر کیا ہوگا؟
 اگر کچھ ایسی نئی یا متعلقہ معلومات دستیاب ہوتی ہیں جو یہ تجویز کریں کہ ایک یا اس سے زائد تحقیقاتی معالجے نقصان کا باعث بن رہے ہیں یا غیرمؤثر ہیں تو یہ علاج روک دیا جائے گا۔ آپ کی نگہداشت کی ٹیم اس بات کو یقینی بنائے گی کہ آپ کو مستقلاً دستیاب ہونے والی بہترین نگہداشت حاصل ہوتی رہے۔ یہ تحقیق علاج کے بقایا دو اختیارات کے ساتھ جاری رہ سکتی ہے۔

 اگر تحقیق کے حوالے سے میرے کچھ سوالات، خدشات یا شکایات ہوں تو کیا ہوتا ہے؟
 اگر اس تحقیق کے کسی بھی پہلو کے حوالے سے آپ کے کوئی سوالات یا خدشات ہیں، تو آپ کو محققین سے بات کرنے کی درخواست کرنی چاہئے جو آپ کے سوالات کے جوابات دینے کی پوری کوشش کریں گے۔

 اگر آپ اپنے علاج کے کسی بھی پہلو سے نالاں ہیں اور شکایت کرنا چاہتے ہیں، تو آپ NHS کے شکایات کے طریقہ کار کے ذریعے ایسا کرسکتے ہیں۔  آپ اسپتال کی مریض کی مشورہ جاتی رابطہ سروس(PALS) یا مقامی کلینیکل کمیشننگ گروپ سے رابطہ کر سکتے ہیں۔ NHS کے شکایات کے طریقہ کار کے حوالے سے مزید معلومات یا اپنا مقامی رابطہ تلاش کرنے کے لیے ذیل پر جائیں:
http://www.nhs.uk/choiceintheNHS/Rightsandpledges/complaints/  (آپ تحقیقاتی ٹیم سے اس دستاویز کی ایک نقل کی درخواست کرسکتے ہیں)۔
اگر آپ اب بھی ناخوش ہیں اور باضابطہ طور پر شکایت کرنا چاہتے ہیں، تو آپ درج ذیل شخص سے رابطہ کر کے ایسا کر سکتے ہیں، جوکہ یونیورسٹی آف واروک کا ایک سینئر افسر ہے اور اس تحقیق سے بالاتر ایک خودمختارانہ کردار ادا کرتا ہے:

 Deputy Director/ Head of Research Governance Research & Impact Services
 University House
 University of Warwick
 Coventry
 CV4 8UW
 ٹیلیفون: 024 76 522746
 ای میل:  researchgovernance@warwick.ac.uk



یہ تحقیق NHS اور یونیورسٹی آف واروک کے بیمہ اور زر تلافی کے زیر احاطہ ہے۔ تحقیق کے دوران آپ کے ساتھ روا رکھے جانے والے برتاؤ یا آپ کی جانب سے اٹھائے جانے والے کسی بھی قسم کے نقصان کے حوالے سے تمام شکایات پر جوابی کارروائی کی جائے گی۔

تحقیق کے دوران کسی کی جانب سے برتی جانے والی غفلت کے باعث خود کسی قسم کا نقصان پہنچنے کی صورت میں آپ اس بات کو یونیورسٹی آف واروک یا NHS کی متعلقہ تنظیم کے خلاف ازالہ کاری کے لیے کی جانے والی قانونی کارروائی کی بنیاد بنا سکتے ہیں لیکن آپ کو اپنی قانونی لاگتیں ادا کرنی پڑ سکتی ہیں۔ نیشنل ہیلتھ سروس کی شکایات کا عمومی طریقہ کار تب بھی آپ کے لیے دستیاب رہے گا۔

تحقیق کے بارے میں مزید معلومات کی صورت میں مجھے کس سے رابطہ کرنا چاہیئے؟
[bookmark: _GoBack]اگر آپ کے کوئی سوالات ہیں تو براہ کرم اپنے اسپتال کی طبی ٹیم سے بات کریں۔ تحقیق کے بارے میں مزید معلومات تحقیقاتی ویب سائٹ (https://warwick.ac.uk/fac/sci/med/research/ctu/trials/recovery-rs/ ) پر بھی دستیاب ہوں گی۔





یہ معلوماتی کتابچہ پڑھنے کے لیے شکریہ

